ওলি
ওলি বা অলি (আরবি: ولي, বহুবচন ʾআউলিয়াʾ أولياء) একটি আরবি শব্দ যার অর্থ দায়িত্বপ্রাপ্ত, রক্ষক, সাহায্যকারী ইত্যাদি। অন্য কারো উপর ওয়ালাইয়াহ বা অভিভাবকত্ব রয়েছে এমন ব্যক্তিকে ওলি বলা হয়। উদাহরণ হিসেবে, ফিকহ অনুযায়ী সন্তানদের বিয়ে বিশেষত কন্যাসন্তানের বিয়েতে পিতা একজন ওলি। ইসলামে ওয়ালিআল্লাহ শব্দটি “আল্লাহর কর্তৃত্ব” বোঝাতেও ব্যবহৃত হয়: তোমাদের বন্ধু (ওলি) তো আল্লাহ তাঁর রসূল এবং মুমিনবৃন্দ-যারা নামায কায়েম করে, যাকাত দেয় এবং বিনম্র। — কোরআন, সূরা ৫ (আল মায়েদা), আয়াত ৫৫ এছাড়াও মুসলিম সাধুপুরুষদের ক্ষেত্রেও ওলি শব্দটি ব্যবহৃত হয়। তবে এর সাথে প্রশাসনিক ওলির সম্পর্ক নেই যা শাসন ক্ষেত্রে ব্যবহৃত হয়। কিছু মুসলিম দেশে এখনও এর ব্যবহার রয়েছে, যেমন সোয়াতের ওয়ালি।